ai4bharat/Pralekha huggingface dataset:
وزارت دفاع
دفاعی سیکٹر میں ایف ڈی آئی
نئی دہلی،16؍مارچ،دفاعی صنعت کے سیکٹر کو مئی 2001 میں ، جو اُس وقت تک سرکاری سیکٹر کے لئے ہی مخصوص تھا، بھارت کے پرائیویٹ سیکٹر کی شراکت داری کے لئے 100 فیصد کھول دیا گیا، جس میں لائسنس کی شرط کے ساتھ 26 فیصد کی براہ راست بیرونی سرمایہ کاری  کی اجازت دی گئی تھی۔ اس کے علاوہ کامرس اور صنعت کی وزارت کے صنعت اور اندورنی تجارت کے فروغ کے محکمے نے 2016 میں پریس نوٹ نمبر : 5 کے ذریعے خود کار طریقے سے 49 فیصد کی ایف ڈی آئی اور حکومت کی منظوری کے ذریعے 49 فیصد سے زیادہ کی ایف ڈی آئی کو منظوری دی گئی۔ یہ منظوری ایسے پروجیکٹوں کے لئے تھی جس میں جدید ٹیکنالوجی تک رسائی یا کسی دوسری وجہ سے اس کی اجازت دی گئی تھی۔ اس کے علاوہ دفاعی صنعت کے سیکٹر میں ایف ڈی آئی کی اجازت صنعتی ترقی اور ریگولیشن قانون – 1951 اور ہتھیاروں سے متعلق قانون – 1959 کے تحت چھوٹے ہتھیار اور گولی بارود کی تیاری کے لئے لائسنس کے ذریعے اجازت دی گئی تھی۔ دفاع کے سیکٹر میں زیادہ ایف ڈی آئی کی اجازت دینے سے جدید ترین ٹیکنالوجی رکھنے والی عالمی کمپنیوں کو بھارتی کمپنیوں کے اشتراک سے بھارت میں اپنے مینوفیکچرنگ یونٹ قائم کرنے کی حوصلہ افزائی ہوسکتی ہے۔ جس کے نتیجے میں زر مبادلہ کی بچت اور ملک میں ٹیکنالوجی کو فروغ دینے کے ساتھ ساتھ روز گار کے مواقع میں اضافہ ہوسکتا ہے۔ ایف ڈی آئی دفاعی صنعت کے لئے دستیاب ایک ایسا وسیلہ ہے جس کے ذریعے ملک میں تیار کئے جانے والے ڈیزائن ، ترقی اور سازو سامان ، ہتھیاروں کے نظام ؍ پلیٹ فارم وغیر کی ضرورت کو پورا کیا جاسکتا ہے۔ دفاع اور ایرو اسپیس کے سیکٹر میں کام کرنے والی 37 کمپنیوں کے ذریعے پیش کئے گئے اعداد وشمار کے مطابق 2014 کے بعد سے اب تک دفاع اور ایرو اسپیس کے سیکٹر میں خود کار طریقے سے 1561 کروڑ روپے کی ایف ڈی آئی حاصل ہوئی ہے۔
حکومت دفاع سمیت سبھی سیکٹروں میں ایف ڈی آئی کی پالیسی پر مسلسل نظر ثانی کرتی ہے اور وقتا فوقتا اس میں تبدیلی کرتی ہے تاکہ بھارت کو ایک پسندیدہ اور سرمایہ کاروں کے لئے بہتر مقام کے طور پر بنائے رکھنے کو یقینی بنایا جاسکے۔ حکومت کی یہ کوشش رہی ہے کہ وہ ایک بہتر اور سرمایہ کار دوست ایف ڈی آئی پالیسی کو نافذ کرے۔ اس کا مقصد ایف ڈی آئی پالیسی کو زیادہ سرمایہ کار دوست بنانا اور پالیسی کی ایسی خامیوں کو دور کرنا ہے جن سے ملک میں سرمایہ کاری کی آمد میں رکاوٹ آتی ہو۔
وزارت دفاع میں وزیر مملکت جناب سری پد نائک نے آج راجیہ سبھا میں جناب دھیرج پرساد ساہو کے ایک تحریری سوال کا جواب دیتے ہوئے ایوان کو یہ معلومات فراہم کیں۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1245
(Visitor Counter : 91
کابینہ
بھوپال میں میٹروریل کے پروجیکٹ کو منظوری
کابینہ نے کروندسرکل سے ایمس تک اوربھدبھداچوراہے سے رتن گری تراہے تک دوکوریڈوروں کو منظوری دی
نئی دہلی ،4اکتوبر :مرکزی کابینہ نے وزیراعظم ،جناب نریندرمودی کی قیادت میں بھوپال میٹروریل پروجیکٹ کو منظوری دے دی ہے ۔ اس منصوبے کے تحت کروند سرکل سے ایمس تک اوربھدبھداچوراہے سے رتن گری تک دوکوریڈوربنائے جائیں گے ، جن کی کل لمبائی 27.67کلومیٹرہوگی ۔ ان میں سے کروند سرکل سے ایمس گلیارہ 14.99کلومیٹراور بھدبھداچوراہے سے رتن گری تراہاگلیارا 12.88کلومیٹرکا ہوگا۔ یہ گلیارے بھوپال کے خاص علاقوں کو جوڑیں گے۔
تفصیل
1- کروند سرکل سے ایمس کے بیچ کی میٹرولائن زیادہ ترزمین کے اوپر یعنی  بنائی جائیگی ۔
2-صرف بھوپال ریلوے اسٹیشن اوربس اسٹینڈ کے نزدیک کا حصہ زیرزمین بنایاجائیگا۔ اس ریل راستے پر16اسٹیشن ہوں گے ۔ جن میں سے زمین کے اوپر14اور2زیرزمین ہوں گے ۔
3-بھدبھداچوراہے سے رتن گری تراہے کے بیچ کی میٹرولائن پر14اسٹیشن ہوں گے جو سبھی زمین سے اوپربنائے جائیں گے ۔
4-شہرکی آبادی والے علاقوں میں یہ ریل منصوبہ قابل برداشت ، بھروسہ مند، محفوظ اور بلاروک ٹوک خدمات فراہم کرائی جائیگی ۔جس سے حادثات میں کمی آئیگی ، سفرمیں وقت کی بچت ہوگی ، توانائی کی کھپت اور آلودگی کم ہوگی پائیدارترقی کے لئے شہری توسیع اور زمین کے استعمال کو بہترطریقے سے قابوکیاجاسکے گا۔
5-اس منصوبے پرتقریبا 6941.40کروڑروپے کی لاگت کا تخمینہ ہے اور چاربرسوں میں یہ منصوبہ مکمل ہوجائیگا۔
فائدے
بھوپال میٹروریل منصوبے سے بھوپال کے علاقے کی 23لاکھ آبادی براہ راست اورباواسطہ طورپرمستفید ہوگی ۔ منصوبے کے تحت بنائے جانے والے دونوں ریل گلیارے کثیرماڈل والے ہوں گے جو ریلوے اسٹیشنوں سے جڑے ہوں گے ۔ ان میٹرواسٹیشنوں کے لئے فیڈ ر بس خدمات نیٹ ورک فراہم کرائی جائیگی ۔ یہ میٹروریل منصوبہ سے مسافرکرایہ کے علاوہ کرائے اور اشتہارات اور وی سی ایف کے ذریعہ بھی مالیہ حاصل ہوگا۔
میٹروریل گلیارے کے آس پاس کے علاقوں کو اس منصوبے سے کافی فائدہ حاصل گا۔ان علاقوں کے لوگ شہرکے مختلف حصوں تک آنے جانے کے لئے میٹروریل خدمات سے مستفیض ہوسکیں گے ۔
کروند سے ایمس کے درمیان کی میٹروریل لائن شہرکے قلب کے حصے سے گذرتے ہوئے کثیرآبادی والے علاقوں کو بس اسٹینڈ ، ریلوے اسٹیشنوں اور ایمس سے جوڑے گی ۔ بھدبھدا سے رتن گری کے بیچ بننے والی ریل لائن بھوپال کے پاس زیرتعمیر اسمارٹ شہرکے علاقوں کو بی ایف آئی ای ایل اوراس کے آس پاس کے صنعتی علاقوں سے رابطہ قائم کریگی ۔ یہ میٹرو ریل منصوبہ ماحولیات کے مطابق اورپائیدارسرکاری نقل وحمل خدمات فراہم کرائیگی ۔
منصوبے کی ترقیاس منصوبے کے نفاذ کے لئے مدھیہ پردیش میٹروریل کمپنی لمیٹڈ کے نام سے ایک الگ کمپنی تشکیل دی گئی ہے ۔پروجیکٹ کے لئے سرمایہ فراہمی کاکام مرکز اورحکومت مدھیہ پردیش کی جانب سے مساوی بنیادوں پرکیاجائیگا۔ کچھ حصہ یوروپی سرمایہ کاری بینکوں کی جانب سے بھی فراہم کرایاجائیگا۔اس منصوبے کے لئے میسرز ڈی بی انجینئرنگ اینڈ کاونسلنگ جی این بی ایچ اور میسرز لوئس برجرایس اے ایس میسرز جیوڈیٹا انجیئنرنگ کمپنیوں کے گروپ کو مشاورتی کمپنی بنایاگیاہے ۔ اس منصوبے کے پہلے سول کاموں کے لئے ٹینڈرمدعوکئے جاچکے ہیں ۔ کام جلد ہی شروع ہوجائیگا۔
ہنر مندی کے فروغ اور صنعت کاری کی وزارت
ہنرمندی ترقیات اور صنعت کاری کی وزارت کے وزیر مملکت جناب راجیو چندرشیکھر آئندہ روز گواہاٹی میں ’منتھن – شمال مشرقی ہنرمندی اور صنعت کاری اجتماع 2023‘ میں شرکت کریں گے
ہنرمندی ترقیات اور صنعت کاری ، اور الیکٹرانکس اور آئی ٹی کے مرکزی وزیر جناب راجیو چندرشیکھر آئندہ روز گواہاٹی میں ’’منتھن – شمال مشرقی ہنرمندی اور صنعت کاری اجتماع 2023‘‘ میں شرکت کریں گے۔ ہنرمندی ترقیات اور صنعت کاری کی وزارت کے ذریعہ منعقدہ اس اجتماع میں انڈین انسٹی ٹیوٹ آف اونٹروپرونورشپ  اور آئی آئی ٹی گواہاٹی کے درمیان حکمت عملی پر مبنی شراکت داری کے تحت رہائشی ہنرمندی تربیتی پروگرام کی شروعات کی جائے گی۔اس میں ٹی آر آئی ایس ایس اے ایم کے قبائلی مستفیدین کے ذریعہ تیار کردہ مختلف اقسام کے موٹے اناج کی بھی نمائش کی جائے گی۔
اس کانفرنس کے ساتھ ہی شمال مشرقی ریاستوں کے صنعت کاروں، دستکاروں اور صناعوں کی تین روزہ نمائش کا بھی آغاز ہو جائے گا جس میں کامیاب صنعت کاروں کو ایوارڈ سے نوازا جائے گا۔
وزیر مملکت جناب راجیو چندر شیکھر اس دوران شمال مشرقی خطے میں صنعت کاری سے متعلق ایکو نظام کو فروغ دینے کے لیے حکومت کے ذریعہ کیے گئے اقدامات کو اجاگر کریں گے۔ وہ خطے کے نوجوانوں کے لیے خصوصی طور پر تیار کردہ ہنرمندی ترقیات سے متعلق پروگراموں کے بارے میں بھی تبادلہ خیال کریں گے۔
وزیر اعظم جناب نریندر مودی کی قیادت میں مرکز اور ریاستی حکومت دونوں ہی شمال مشرقی خطے میں نوجوانوں کے لیے ہنرمندی ترقی اور تربیتی پہل قدمیوں کے لیے مسلسل کوششیں کر رہی ہیں۔ ان کا نقظہ نظر ’’نیا بھارت، نئی ہنرمندیاں، نئے مواقع، نئے روزگار‘‘ کے مشن کے ساتھ وابستہ ہوکر شمال مشرق میں نوجوان بھارت کے لیے نئے مواقع پیدا کرنا ہے۔
وزیر مملکت جناب راجیو چندر شیکھر نے ماہ اگست میں تعلیم اور ہنرمندی ترقیات اور صنعت کاری کے مرکزی وزیر جناب دھرمیندرپردھان، اور ثقافت، سیاحت اور شمال مشرقی خطے کی ترقی  کے مرکزی وزیر جناب جی کشن ریڈی کے ساتھ ایک خصوصی پہل قدمی متعارف کرائی تھی جس کا نام ہے ’’زندگیوں کاتغیر، مستقبل کی تعمیر: شمال مشرق میں ہنرمندی ترقیات اور صنعت کاری‘‘۔ اس پہل قدمی کے لیے 360 کروڑ روپئے کا بجٹ رکھا گیا ہے اور اس سے تقریباً 2.5 لاکھ نوجوانوں کے مستفید ہونے کی توقع ہے۔
امور صارفین، خوراک اور عوامی تقسیم کی وزارت
مرکز نے یکم جنوری 2023سے نافذ کی گئی خوراک کی یقینی فراہمی سے متعلق نئی مربوط اسکیم کو ‘‘پردھان منتری غریب کلیان انّ یوجنا  کانام دیاہے
عزّت مآب وزیراعطم جناب نریندرمودی کی قیادت میں کابینہ نے خوراک کویقینی فراہمی سے متعلق نئی مربوط اسکیم کو منظوری دی ہے ۔ اس اسکیم کے تحت ، یکم جنوری 2023سے انتودیہ انّ یوجنا  اوربنیادی کنبوں  کے مستفدین کو غذائی اجناس مفت فراہم کیاجارہاہے ۔ نئی اسکیم پرعمل درآمدیکم جنوری 2023سے شروع ہوچکاہے ، جس سے ملک کے غریب ترین 80کردارافراد کو فائدہ پہنچ رہاہے ۔
مستفدین کی فلاح وبہبود کے پیش نظر ، اورسبھی ریاستوں میں اس اسکیم کے نفاذ میں یکسانیت برقرار رکھنے کی غرض سے ، سبھی پی ایچ ایچ اوراے اے وائی مستفدین کو این ایف ایس اے کے تحت استحقاق کے مطابق ، سال 2023کے لئے پی ایم جی کے اے وائی کے تحت مفت غذائی اجناس فراہم کیاجائے گا۔ یہ مربوط اسکیم ، قابل رسائی ، کفایت اور غریبوں کے لئے غذائی اجناس کی دستیابی کے لحاظ سے این ایف ایس اے -2023کے قواعد وضوابط مستحکم بنائے گی ۔
این ایف ایس اے -2013کے موثراوریکساں نفاذ کی غرض سے پی ایم جی کے اے وائی کوخوراک اور سرکاری نظام تقسیم کے محکمے کے تحت درج ذیل دو اسکیموں میں توسیع کردی جائے گی ۔
 ایف سی آئی کو خوراک کی سبسڈی ۔
 این ایف ایس اے کے تحت ریاستوں کو مفت غذائی اجناس کی فراہمی ، غذائی اناج کی سرکاری خرید ، غذائی اناج کو مختص کئے جانے سے متعلق کارروائی کرنے والی ریاستوں کی غیرمرتکز سرکاری خرید کے لئے سبسڈی ۔
بنیادی سطح پر پی ایم جی کے اے وائی کے خوش اسلوبی سے نفاذ کے لئے ، پہلے ہی ضروری اقدامات کئے جاچکے ہیں ۔ اس مقصد کے تحت ، اے اے وائی اورپی ایچ ایچ مستفدین کے لئے غذائی انجاس کی قیمت صفر کرنے راشن کی دکانوں  پرتکنیکی مسئلوں کو حل کرنے ، راشن کی دکانوں کے مالکان کے لئے منافع سے متعلق مشاورت ، مستفدین وغیرہ کو دی جانے والی چھپی ہوئی رسیدوں میں قیمتوں کو صفر کرنے کی غرض سے ، ضروری اطلاع نامہ جاری کردیاگیاہے ۔
خوراک اورسرکاری نظام تقسیم کے محکمے اورفوڈ کارپوریشن آف انڈیا –ایف سی آئی نے افسران ، زمینی سطح پرنئی اسکیم کے خوش اسلوبی سے نفاذ کو یقینی بنانے کے مقصد سے ، ریاستوں کے سرکاری عہدیداروں کے ساتھ باضابطہ طورپر ملاقاتیں کررہے ہیں ۔
مرکزی حکومت ، این ایف ایس اے کے تحت اور ملک کے غریب اورغریب ترین افراد پرمالی بوجھ کو ختم کرنے کی غرض سے ، دیگرفلاحی اسکیموں پر خوراک کی سبسڈی کے طورپر 2023میں دولاکھ کروڑ سے زیادہ روپے خرچ کرے گی۔
امور صارفین، خوراک اور عوامی تقسیم کی وزارت
پیاز اور دیگر ضروری غذائی اشیا کی قیمتیں
امور صارفین اور خوراک ورسد کے امور کے وزیر مملکت جناب دانوے راؤ صاحب دادا راؤ نے لوک سبھا میں ایک سوال کے تحریری جواب میں بتایا کہ نیشنل بینک فار ایگریکلچر اینڈ رولر ڈیولپمنٹ  کے ذریعے قائم کیے جانے والے کسانوں کے کلب ، بینکوں کی دیہی شاخوں ، غیرسرکاری رضاکار تنظیموں ، کرشی وگیان کیندروں  وغیرہ کے ذریعے منظم کیے جانے والے غیررسمی زمینی سطح کے ادارے ہیں۔ ان کسان کلبوں کے قیام کا بنیادی مقصد قرض، ٹیکنالوجی کی منتقلی، بیداری اور کسانوں کی اہلیت سازی کے ذریعے ترقیاتی سرگرمیوں کو فروغ دینا ہے۔ یہ کلب بینکوں اور ریاستی سرکاروں میں لائن محکموں کے لیے بھی مفید ہے۔ مطلب ثابت ہوں گے کہ ان کے ذریعے ان کے سفارشی پروگراموں/ اسکیموں کی عمل آوری کا ارتکازباآسانی کیا جاسکے گا۔ 31اکتوبر2019 کو ملک میں 24321 فارمرس کلب ملک کے مختلف ریاستوں / مرکز کے زیرانتظام علاقوں میں موجود تھے۔ ان فارمرس کلبوں کی تفصیلات عوام الناس کو نابارڈ کے ذریعے تیار کیے جانے والے پورٹل www.krishaksarathi.com پر دستیاب ہیں۔
۔۔۔۔۔۔۔۔۔۔۔
م ن ۔س ش۔ ت ع۔
U-5212
(Visitor Counter : 26
امور صارفین، خوراک اور عوامی تقسیم کی وزارت
بیورو آف انڈین اسٹینڈرڈ معیارات کے فروغ کی سرگرمیوں کو صارفین کی تنظیموں اور غیر سرکاری تنظیموں کو شاملِ عمل کر کے تیز کرے گا
آزادی کا امرت مہوتسو 'آئیکونک ویک'تقریبات کے ایک حصے کے طور پر بیورو آف انڈین اسٹینڈرڈ  ہیڈکوارٹرمیں معیاری فروغ کے رُخ بی آئی ایس کی سرگرمیوں میں صارفین کی تنظیم اور غیر سرکاری تنظیموں  کو شامل کرنے پر ایک ویبینار کا انعقاد کیاگیا۔
ویبینار کا افتتاح کرتے ہوئے بی آئی ایس کے ڈائرکٹر جنرل جناب پرمود کمار تیواری نے دنیا کے مختلف حصوں میں صارفین کی تحریک کے آغاز اور کوالٹی ایکو سسٹم کو بہتر بنانے میں اس کے اہم کردار کی بابت اظہار خیال کیا۔ انہوں نے معیارات کی ترقی میں صارفین کی تنظیم اور این جی اوز کے کردار کی بھی وضاحت کی اور بتایا کہ کس طرح یہ تنظیمیں حکومت، ریگولیٹروں اور عام صارفین کے درمیان پُل کا کام کرتی ہیں۔ جناب تیواری نے بی آئی ایس کے معیارات کے فروغ کی سرگرمیوں میں شدت لانے کی ضرورت کی بھی وضاحت کی۔
ویبنار میں 200 سے زائد شرکاء نے شرکت کی جو بنیادی طور پر ملک بھر کی صارفین کی تنظیموں اور این جی اوز سے تعلق رکھتے ہیں۔ تھنک ناج اینڈ موو ڈیپارٹمنٹ کے سربراہ جناب جناب چندن بہل نے شرکا کو بی آئی ایس کی طرف سے کی جانے والی معیاری فروغ کی سرگرمیوں اور ایسی سرگرمیوں میں صارفین کی تنظیموں اور این جی اوز کی شمولیت کے ممکنہ شعبے کے بارے میں آگاہ کیا۔ انہوں نے معیار کے فروغ کی سرگرمیوں کے کام میں صارفین کی تنظیموں اور این جی اوز کی شمولیت کے رُخ پر بی آئی ایس کے حالیہ رہنما خطوط کی بھی وضاحت کی جن میں اسٹینڈرڈز کلبوں کے قیام اور آپریشن، بیداری پروگرام، گھر گھر مہم شامل ہیں۔
بی آئی ایس کی طرف سے حال ہی میں تیار کردہ کنزیومر انگیجمنٹ پورٹل کا بھی شرکا کے سامنے مظاہرہ کیا گیا۔ پورٹل کی خصوصیات میں صارفین کی تنظیموں اور این جی اوز کی بی آئی ایس کے ساتھ ان کی منفرد این جی او درپن آئی ڈی اور پین کارڈ نمبر کا استعمال کرتے ہوئے آسانی سے رجسٹریشن شامل ہے۔ بی آئی ایس کی طرف سے جاری کردہ رہنما خطوط کو دیکھنے سے متعلق طریقہ ہائے عمل، بی آئی ایس کی طرف سے تعاون کے لئے پیش کردہ پروگرام اور صارفین کی تنظیموں اور این جی اوز کی طرف سے تجاویز کی پیشی کا بھی مظاہرہ کیا گیا۔
صارفین کی تنظیموں اور این جی اوز نے اس میں سر گرم حصہ لیا اور بی آئی ایس کے اس اقدام کا خیرمقدم کیا۔ ان اداروں نے یہ بھی کہا کیا کہ وہ اسٹینڈرڈ اور معیارات کے پیغام کو ملک بھر میں پھیلانے کے لئے بی آئی ایس کے ساتھ تعاون کرنے کے منتظر ہیں۔
زراعت اور کاشتکاروں کی فلاح و بہبود کی وزارت
وزیرزراعت جناب نریندرسنگھ تومرنے وزارت کے افسران کے ساتھ جائزہ میٹنگ کا اہتما م کیا
وزیرمملکت جناب پروشوتم روپالا اورجناب کیلاش چودھری نے بھی جائزہ /پرزینٹیشن میٹنگ میں شرکت کی
نئی دہلی ،3 ؍جون :زراعت اورکاشت کاروں کی فلاح وبہبود کی وزارت کی ذمہ داریاں سنبھالنے کے بعد وزیرزراعت ،جناب نریندرسنگھ تومر نے محکمہ زراعت کے سینیئر افسران کے ساتھ ایک جائزہ /پرزینٹیشن میٹنگ کا اہتمام کیا۔ یہ میٹنگ کرشی بھون میں محکمہ زراعت ، امداد باہمی اور کاشت کاروں کی فلاح وبہبود کے تحت منعقد ہوئی ۔ زراعت کے وزیرمملکت ،جناب پروشوتم روپالا اورجناب کیلاش چودھری بھی اس موقع پرموجود تھے ۔
محکمہ زراعت اورکاشت کاروں کی فلاح وبہبود کے محکمے کے سکریٹری جناب سنجے اگروال نے وزرأ کاخیرمقدم کیااورانھیں محکمے کے بڑے اقدامات اورترجیحات سے آگاہ کیا۔ دیگرسینیئر افسران نے پروگراموں ، پالیسیوں اوراپنے اپنے شعبوں کی سرگرمیوں اوراداروں کے بارے میں بتایا۔ افسران سے بات کرتے ہوئے، جناب نریندرسنگھ تومرنے انھیں 2022تک کاشت کاروں کی آمدنی دوگناکرنےکےوزیراعظم کے نظریئے کی یاد دہانی کرائی اوران سے کہاکہ وہ اپنے کام کاج پر ازسرنوتوجہ مرکوز کریں اوراس نصب العین کے حصول کے لئے بطورخاص پورے انہماک کے ساتھ کام کریں ۔ وزیرموصوف نے زرعی تجارت کو فروغ دینے کے لئے ای ۔نام کو تیزی سے آگے بڑھانے اورمستحکم کرنے پرزوردیا۔ انھوں نے کہاکہ چناؤ کے دوران کئے گئے وعدوں کے معاملے میں مودی حکومت نے اپنی پہلی کابینہ میٹنگ کے دوران پی ایم کسان سمان ندھی یوجنا ،تمام کاشت کاروں کے لئے آمدنی کے ذریعہ امداد اسکیم متعارف کرانے کو منظوری دینے کے ساتھ ایک پنشن اسکیم  کو اپنی منظوری بھی دے دی ہے ،جوکاشت کاروں سے متعلق ہے ۔ انھوں نے افسران سے کہاکہ وہ مانسون اورخشک سالی جیسے حالات پرآئندہ آنے والے زرعی سیزن کے دوران باریکی سے نظررکھیں اور خبرداررہیں ۔ انھوں نے فیلڈ میں کام کرنے والے اداروں کو مستحکم کرنے اور ریاستی حکومتوں کے کاشت کاروں تک رابطہ کرنے اوراس امر کو توسیع دینے اورتال میل بنانے کی ضرورتوں پرزوردیا۔ انھوں نے وزارت زراعت کے افسران سے کہاکہ وہ اپنے اپنے متعلقہ شعبوں میں پوری دیانتداری کے ساتھ ، جذبہ باہم کے جذبے سے سرشارہوکرپوری یکسوئی کے ساتھ کام کریں تاکہ زرعی پیداوارمیں اضافہ ہواور کاشت کاروں کی فلاح وبہبود کو تقویت پہنچ سکے ۔
زراعت کے وزرائے مملکت ،جناب پروشوتم روپالااورجناب کیلاش چودھری نے 2022تک کاشت کاروں کی آمدنی کو دوگناکرنے کے وزیراعظم کے خواب کی یاددہانی کرائی اوراس پرزوردیااورتمام افسران سے کہاکہ وہ اس مقصد کے حصول کے لئے پوری توجہ سے کام کریں ۔
۔۔۔۔۔۔۔۔۔۔۔۔۔۔
U-2278
(Visitor Counter : 47
وزارت آیوش
آیوش کی وزار ت نیچروپیتھی  کی 21 ویں صدی کی قیام گاہ کے طور پر پونے میں نسرگ گرام کیمپس تیار کرے گی
پونے کے نزدیک اورولی کنچن گاؤں میں نسرگ اپچار آشرم میں 1946 کے مہاتما گاندھی کے مشہور قدرتی علاج کی مہم کو پھر سے یاد رکھتے ہوئے پونے کے نیشنل انسٹی ٹیوٹ آف نیچروپیتھی  کے آئندہ نئے کیمپس کو نسرگ گرام سے پکارا جائے گا جو باپو بھون میں واقع این آئی این کے موجودہ حدود سے 15 کلو میٹر کے فاصلے پر واقع تھے۔ نیا انسٹی ٹیوشن مستقبل کے لئے تیار ہوگا، جس میں نیچروپیتھی کورسز کے نصاب اور پروجیکٹ میں شامل کئے گئے کئی نئی جدتوں اور اختراعات شامل ہوں گی۔
آیوش کی وزار ت کے تحت ایک خود مختار ادارہ پونے کا این آئی این ایک منفرد گاندھیائی وراثت کا وارث ہے۔ پونے کے این آئی این ایک قدرتی علاج کے انسٹی ٹیوشن کے طور پر تیار کیاگیا ہے، جس کے مہاتماگاندھی ایک بانی میں سے ہیں۔ اس انسٹی ٹیوشن کو آل انڈیا نیچر کپور فاؤنڈیشن کے طور پر پکارا جاتا ہے اور یہ انسٹی ٹیوشن اسی جگہ پر 1945 میں گاندھی جی کی قیادت میں قائم کیاگیا تھا، جہاں این آئی این فی الحال کام کاج انجام دیتا ہے۔ بعد میں اسے مرکزی حکومت کی طرف سے لے لیا گیا تھا اور اسے موجودہ نیشنل انسٹی ٹیو ٹ آف نیچروپیتھی میں تبدیل کردیاگیا، چونکہ این آئی این نسرگ گرام میں ایک اضافی اور بڑا کیمپس قائم کرنے کے عمل سے گزررہا ہے تو ایسے میں آیوش کی وزارت اس بات کو یقینی بنانے کے لئے سبھی ممکنہ کوشش کررہی ہے کہ اس کیمپس کو یہ اختیار دیاگیا ہے کہ وہ این آئی این کی منفرد میراث کو مستقبل میں آگے لے کر جائے۔ انسٹی ٹیوٹ کا نیا نصاب قومی تعلیمی پالیسی 2020 کی روشنی میں تیار کیا جائے گا۔
نسرگ گرام میں نیچروپیتھی اور متعلقہ ڈسپلن میں بیچلرس اور ماسٹرس کورسز فوکل پروگرام ہوں گے۔ نسرگ گرام میں نیچروپیتھی میں مجوزہ ڈاکٹرل پروگرام اپنی نوعیت کا پہلا پروگرام ہوگا اور ملک میں نیچروپیتھی اور یوگا کی تعلیم کو مزید مستحکم کیا جائے گا۔اس کیمپس میں طلبا، اساتذہ اور مریض سبھی ساتھ رہیں گے۔
قدرتی علاج اور متعلقہ موضوعات میں گریجویٹ اور پوسٹ گریجویٹ کورسز نسرگ گرام میں اہم پروگرام ہوں گے۔ این آئی این فی الحال بھارت اور بیرون ملکوں میں قدرتی علاج سے جڑے کورسز کا تجزیہ کررہا ہے، جس میں ایک طرف جدید سائنسی ترقی کی جانکاری ہے اور دوسری طرف صحت سے متعلق گاندھی وادی خیالات کے ساتھ کورسز کو نئی شکل دینے کا مقصد ہے۔
نسرگ گرام میں تحقیقی سرگرمیاں کلنیکل، بنیادی اور ادبی تحقیق کے لئے گنجائش فراہم کریں گی۔ نسرگ گرام انسٹی ٹیوٹ کی ترقی کے لئے اشتراک ایک کلیدی حکمت عملی ہوگی۔
...............................................................
م ن، ح ا، ع ر
U-7780
(Visitor Counter : 124
وزارت سیاحت
سیاحت کی وزارت نے گوا میں ڈومیسٹک ٹورزم روڈ شو کا انعقاد کیا
نئی دہلی،19؍ دسمبر ، بھارت سرکار کی سیاحت کی وزارت نے آج گوا میں اندرون ملک ٹورزم روڈ شو کا انعقاد کیا۔ یہ روڈ شو گوا میں انڈیز ٹورزم کے دفتر کے ذریعے کیا گیا۔اس تقریب کا اہتمام گوا ٹورزم اور گوا کی ٹریول اینڈ ٹورزم ایسوسی ایشن  نے مل کر کیا تھا۔
یہ بی2 بی تقریب اندرون ملک ٹورزم روڈ شوز کے سلسلے کی دوسری تقریب تھی جس کا منصوبہ کووڈ-19 وبائی بیماری پھیلنے کے بعد مغربی اور وسطی علاقے میں سیاحت کی وزارت نے بنایا تھا۔ اس کا افتتاح سیاحت کی وزارت کی ایڈیشنل ڈائرکٹر جنرل محترمہ روپیندر برار نے کیا۔
اس روڈ شو کے دوران مہاراشٹر اور گوا کے ٹور آپریٹروں کے درمیان مفید صلاح ومشورہ ہوا۔ سیاحت کی وزارت کے ممبئی آفس  میں جو روڈ شوز کا سلسلہ چل رہا ہے یہ ان میں سے ایک تھا۔ مہاراشٹر کے ٹور آپریٹروں کا وفد 15 ٹور آپریٹروں پر مشتمل تھا جو موٹر گاڑیوں کے ذریعے گوا گئے اور سڑک کے سفر کا لطف لیا۔ اب چونکہ پورے ملک میں سفر کی سہولتیں کھل گئی ہیں اس لیے سڑک کے ذریعے سفر پرکشش بنتا جارہا ہے۔ گوا کی ٹریول اینڈ ٹورزم ایسوسی ایشن  کے 30 ارکان نے روڈ شو میں شرکت کی۔
اپنی اہم تقریر میں ایڈیشنل ڈائرکٹر جنرل روپیندر برابر نے اس بات پر روشنی ڈالی کہ اندرون ملک سیاحت ، جب بین الاقوامی سیاحت کے مطابق بامعنی ، دیر پا اور لازمی طریقے پر فروغ پا لے گی تو بھارت میں پورے سال سیاحت کے لیے ایک مثالی پلیٹ فارم فراہم ہوجائے گی۔ انھوں نے کہا ’’ اس کا مطلب یہ ہوگا کہ معیار، موسم کے لحاظ سے رہائشی سہولت، میزبانی یا صارفین کی خدمات کاانتھک عزم کرنا ہوگا‘‘۔ انھوں نے ان بہت سے اقدامات کے بارے میں بھی بتایا جو سیاحت کی وزارت ،سیاحت کو فروغ دینے اور دیکھو اپنا دیش مہم نیز مشہور دیکھو ا پنا دیش ویبینار سلسلے کو مضبوط کرنے کے لیے اٹھا رہی ہے۔
گوا سرکار کے سیاحت کے سکریٹری جناب جے اشوک کمار نے نومبر 2020 میں گوامیں سیاحت سے متعلق نئی پالیسی کے اجرا کے بارےمیں اطلاع دی۔ اس پالیسی کا مقصد ریاست میں سیاحت پر توجہ ، ساحلی علاقوں سے منتقل ہو کر عقبی علاقوں کو دی جائے گی۔ انھوں نے بیچوں کی صفائی کے لیے ریاست کی ایک خصوصی ایجنسی کے بارے میں بتایا۔ اور تمام بیچوں کے لیے ایک خصوصی پولیس فورس کے لیے کیے جانے والے اقدامات کی بھی تفصیل بتائی۔
گوا کی سیاحت کی ترقیاتی کارپوریشن نے گوامیں چھٹیوں میں تفریح کرنے والوں کے لیے لاتعداد متبادل طریقوں کے بارے میں ایک مقالہ پیش کیا اور خاص طور پر سیاحت کی ان نئی مصنوعات کے بارے میں بتایا جنھیں ریاست ترقی دے رہی ہے۔
گوا کی ٹریول اینڈ ٹورزم ایسوسی ایشن  کے صدر جناب نلیش شاہ نے شرکت کرنے والوں کا خیر مقدم کیا۔ یہ ایسوسی ایشن گوا میں ہوٹل اور ٹریول ٹریڈ کی سب سے بڑی نمائندہ ایسوسی ایشن ہے۔ ٹی ٹی اے جی ہوٹل کا کاروبار کرنے والووں، ٹریول ایجنٹوں، ٹور آپریٹروں، ایئر لائنس اور دیگر متعلقہ اداروں پر مشتمل ہے۔
اس روڈ شو کے انعقاد میں گوا ٹورزم، انسٹی ٹیوٹ آف ہوٹل مینجمنٹ، گوا، ٹی ٹی اے جی نے بڑی مدد کی۔
وزارت خزانہ
گاندھی نگر میں خزانہ اور صحت کی وزارتی میٹنگ کے بعد مشترکہ بیان
ہندوستانی ایوان صدر نے 19 اگست 2023 کو گاندھی نگر، گجرات میں جی 20 مالیات اور صحت کے وزراء کے مشترکہ اجلاس کی میزبانی کی، جس میں وزرائے صحت اور وزرائے خزانہ نے  شرکت کی۔ اجلاس کی مشترکہ صدارت کی گئی اور افتتاحی کلمات حکومت ہند کی وزیر خزانہ محترمہ نرملا سیتا رمن اور وزیر صحت جناب منسکھ منڈاویہ نے پیش کیے۔ ڈبلیو ایچ او کے ڈائریکٹر جنرل ڈاکٹر ٹیڈروس گیبریئس نے ابھرتی ہوئی/مابعد وبائی صورتحال کے تناظر میں عالمی صحت کے بارے میں ایک تازہ جانکاری پیش کی ۔ پینڈیمک فنڈ کی ایگزیکٹیو ہیڈ محترمہ پریا باسو نے وبائی فنڈ کی سرگرمیوں کے بارے میں اپ ڈیٹ فراہم کیا۔
جے ایچ ایف ٹی ایف سیکرٹریٹ کی ایگزیکٹو ہیڈ محترمہ سیرینا این جی نے ہندوستانی صدارت کے تحت سامنے آنے والی کلیدی فراہمی پر ایک پریزنٹیشن دی۔
- اقتصادی کمزوریوں اور خطرات  کے لیے فریم ورک
- پینڈیمک ریسپانس فنانسنگ آپشنز اور گیپس میپنگ پر رپورٹ
- کووڈ 19 کے دوران مالیاتی صحت کے ادارہ جاتی انتظامات سے متعلق بہترین طرز عمل کی رپورٹ
جی 20کے مالیات اور صحت کے وزراء نے مالیاتی اور صحت کی وزارتوں کے درمیان بہتر تعاون کے ذریعہ وبائی امراض کی روک تھام، تیاری اور ردعمل کے لیے عالمی صحت کے ڈھانچے کو مسلسل مضبوط بنانے پر اتفاق کیا۔ وزراء نے ہندوستانی ایوان صدر کے تحت منظور کردہ ٹاسک فورس کے کثیر سالہ ورک پلان کا خیرمقدم کیا ۔ وزراء نے ہندوستانی صدارت کے تحت ٹاسک فورس کے ذریعہ تیار کردہ رپورٹس کا خیرمقدم کیا، کیونکہ یہ رپورٹیں نہ صرف اراکین کو یہ سمجھنے میں مدد دیتی ہیں کہ مستقبل میں وبائی امراض کس طرح معیشت پر اثرانداز ہوسکتے ہیں بلکہ موجودہ وبائی امراض کے ردعمل کے ادارہ/فنڈنگ کے انتظامات میں موجود خلاء کو بھی اجاگر کرتے ہیں۔ بات چیت میں ممالک کی طرف سے جن خیالات کا اظہار کیا گیا ان میں سے کچھ وہ تھے جو ٹاسک فورس کے مستقبل کے لائحہ عمل کے بارے میں تجویز کرتے ہیں جن میں آپریشنل پلے بک کی ترقی بھی شامل ہے لیکن ان تک محدود نہیں ہے تاکہ فوری اور مناسب وبائی ردعمل کی مالی اعانت کو یقینی بنانے کے لیے؛ وبائی کشیدگی کے ٹیسٹ کی ترقی؛ ملک کے مخصوص حالات کو مدنظر رکھتے ہوئے عالمی صحت کے ڈھانچے میں ڈبلیو ایچ او کے لیے ٹاسک فورس کے معاون کردار کو مضبوط کیا جا سکے ۔
وزراء نے وبائی فنڈ کی تجاویز کے لیے پہلی کال کے اختتام کا خیرمقدم کیا اور کہا کہ وہ 2023 کے آخر تک تجاویز کے لیے دوسری کال کے منتظر ہیں۔
محترمہ وزیر خزانہ نرملا سیتا رمن نے شریک صدور ، اٹلی اور انڈونیشیا اور دیگر شرکاء کا شکریہ ادا کرتے ہوئے میٹنگ کا اختتام کیا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
8587
(Visitor Counter : 52